परीक्षा के लिए ऑनलाइन आवेदन की अंतिम तिथि आठ नवंबर थी। जो निकल चुकी है। अब महाविद्यालय में विद्यार्थियों से ऑफलाइन आवेदन पत्र लिए जा रहे हंै। प्राचार्य परमेश्वरलाल के मुताबिक १०० रुपए लेट फीस सहित ऑफलाइन आवेदन पत्र जमा करवाने की अंतिम तिथि १७ नवंबर है। करीब २८ हजार आवेदन पत्र जमा होने हैं।जिनमें से अब तक हजारों विद्यार्थी अपने आवेदन फॉर्म जमा करवा चुके हैं। चार काउंटरों पर विद्यार्थियों से आवेदन पत्र लिए जा रहे हैं। फार्म जमा करवाने के लिए महाविद्यालय में विद्यार्थियों की लंबी कतारें लग रही हैं। व्यवस्था बनाए रखने के लिए पुलिस जाप्ता भी तैनात किया गया है।